Доныфарс
Доныфарс, дыгуронау Донифарс у Дыгургомы хъæуттæй иу.

Истори 
Гъæу æвæрд æй Къумбултæ æма Лезгори гъæути астæу Мæсигони æндзæри. Сæ цæрæн хæдзæрттæ æма сæ фонси скъæттæ донифарсæгтæн дæр адтæнцæ уæлиндзæсæртæ, сæ фæрстæ ба — дорæй даст. Кобегкатæ æма Хъулчити муггæгтæн си адтæй устур æма федар арæзт галауантæ, Хъанухътæ æма Хæтæгтæн ба цæрæн æма тугъдон мæсгутæ. Гъæуи алли фарс рагон донифарсæгтæ ниууагътонцæ берæ циртдзæвæнтæ: уобæйттæ, уæлмæрдтæ, ковæндæнттæ æма æнд.

Донифарсы кувæндон 
Доныфарсы хъæуы сæрмæ ис лæгæт, кæцы нымад у Ныкколайы куывæндоныл. Бынæттон адæм дзы кодтой бирæ кусæрттæ Никколайы зæды номыл, æмæ уым кувинæгтæм арæх æртæхынц цæргæстæ — уыдон, дам, зæды æрвыст сты, афтæ фæзæгъынц адæм.

Мыггæгтæ 
1886 анз æма 1913 анзи гъæуи цæргути æрфинститæмæ гæсгæ Донифарси гъæуи цардæнцæ муггæгтæ: Æнгъæдатæ, Асетæ, Алийтæ, Гагуатæ, Галеутæ, Дамбегтæ, Дзоблатæ, Дзодзатæ, Дзиратæ, Елбийтæ, Кобегкатæ, Кочкионтæ, Къолотæ, Къочитæ, Нафитæ, Найфонтæ, Мурзахъултæ, Тасабийтæ, Тинатæ, Тепасигтæ, Тубетæ, Уæдатæ, Фæдантæ, Хæтæгтæ, Хуадонтæ, Хорантæ, Хъамболтæ, Хъанухътæ, Хъабантæ, Хъаиртæ, Хъизинтæ, Хозитæ, Хъулчитæ æма Хъуймайæгтæ.

Къамтæ

Фиппаинæгтæ

Æрвитæнтæ 
 Балц Доныфарсмæ I Фыдæлты уæзæгмæ (25.02.2021)

Æрæфы районы цæрæнрæттæ
Дыгуронау фыст